CELEX: 32011R0785
Language: et
Date: 2011-08-05 00:00:00
Title: Komisjoni rakendusmäärus (EL) nr 785/2011, 5. august 2011 , millega muudetakse nõukogu määrust (EÜ) nr 73/2009 seoses tagatud maksimumpindalaga, mille eest võib maksta valgurikaste taimede toetust

6.8.2011   
            
            
               ET
            
            
               Euroopa Liidu Teataja
            
            
               L 203/10
            
         KOMISJONI RAKENDUSMÄÄRUS (EL) nr 785/2011,
   5. august 2011,
   millega muudetakse nõukogu määrust (EÜ) nr 73/2009 seoses tagatud maksimumpindalaga, mille eest võib maksta valgurikaste taimede toetust
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 19. jaanuari 2009. aasta määrust (EÜ) nr 73/2009 (millega kehtestatakse ühise põllumajanduspoliitika raames põllumajandustootjate suhtes kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks, muudetakse määruseid (EÜ) nr 1290/2005, (EÜ) nr 247/2006, (EÜ) nr 378/2007 ning tunnistatakse kehtetuks määrus (EÜ) nr 1782/2003), (1) eriti selle artikli 81 lõiget 3,
   ning arvestades järgmist:
   
               (1)
            
            
               Määruse (EÜ) nr 73/2009 artikli 81 lõikega 1 on kehtestatud tagatud maksimumpindala, mille eest võib maksta valgurikaste taimede toetust.
            
         
               (2)
            
            
               Määruse (EÜ) nr 73/2009 artikli 81 lõikes 3 on sätestatud, et kui liikmesriik otsustab kooskõlas artikliga 67 integreerida valgurikaste taimede toetuse ühtsesse otsemaksete kavasse, vähendab komisjon artikli 81 lõikes 1 osutatud tagatud maksimumpindala võrdeliselt valgurikaste taimede toetussummaga, mis vastab XII lisas esitatud kõnealuse liikmesriigi toetussummale.
            
         
               (3)
            
            
               Taani, Kreeka, Luksemburg, Madalmaad, Austria, Soome, Rootsi ja Ühendkuningriik (välja arvatud Inglismaa) on otsustanud integreerida valgurikaste taimede toetuse ühtsesse otsemaksete kavasse.
            
         
               (4)
            
            
               Seepärast tuleks määruse (EÜ) nr 73/2009 artikli 81 lõiget 1 vastavalt muuta.
            
         
               (5)
            
            
               Käesoleva määrusega ettenähtud meetmed on kooskõlas otsetoetuste korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 73/2009 artikli 81 lõige 1 asendatakse järgmisega:
   
      „1.   Tagatud maksimumpindalaks, mille eest võib maksta valgurikaste taimede toetust, kehtestatakse 1 505 056 hektarit.”
   
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 5. august 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 30, 31.1.2009, lk 16.